**שם השיעור:** מות משה במדבר – עונש או הדחה? ( שיעור מס' 78)

**שם המרצה**: מאיר מוניץ (meir.mu@gmail.com)

1. מכילתא דרבי ישמעאל בא - מסכתא דפסחא פרשה א

אליהו תבע כבוד האב ולא כבוד הבן שנאמר קנא קנאתי ליי' אלהי צבאות וגו' (מלכים א' יט י) ומה נאמר שם ויאמר ה' אליו לך שוב לדרכך מדברה דמשק וגומר ואת יהוא בן נמשי תמשח למלך על ישראל ואת אלישע בן שפט תמשח לנביא תחתיך שאין תלמוד לומר לנביא תחתיך אלא שאי איפשי בנבואתך.

2. פסיקתא זוטרתא (לקח טוב) שיר השירים פרק א

אל תראוני שאני שחרחורת. אומרת כנסת ישראל לאומות אעפ"י שאני נתונה תחת ידיכם בקצפו של השם אין אתם רשאין לראות, כענין שנאמר (זכריה א, טו) וקצף גדול אני קוצף על הגוים [השאננים] אשר אני קצפתי מעט והם עזרו לרעה. וראיה לדבר שכל המקטרג על ישראל לוקה, אין לך שהיה מחבב את ישראל יותר ממשה רבינו, ועל שאמר (במדבר כ, י) שמעו נא המורים נגזר עליו שלא יכנס לארץ. ישעיהו על שאמר (ישעיה ו, ה) ובתוך עם טמא שפתים אנכי יושב, כתיב ויעף אלי אחד מן השרפים ובידו רצפה, גחלת לא נאמר אלא רצפה, רצף הפה שאמר גנאי על כלי (?). אליהו על שאמר (מלכים א יט, י) כי עזבו בריתך בני ישראל ואת מזבחותיך הרסו, הראה לו עוגת רצפים כל זה רוץ הפה שאמר קטיגוריא על בני. מיד אמר לו השם (שם טז) ואת אלישע בן שפט תמשח לנביא תחתיך, כביכול אי אפשר בנביאותך. אוי להם לאומות העולם כמה דינם גדול על מה שעושין לישראל. וכן הוא אומר (זכריה ב, יב) כל הנוגע בהם כנוגע בבבת עינו

3. ילקוט שמעוני מלכים א רמז ריז

מה לך פה אליהו. היה לו שיאמר לפניו רבש"ע הן בניך בני אברהם יצחק ויעקב שעשו לך רצונך בעולמך הוא לא עשה כן אלא אמר קנא קנאתי וגו' התחיל הקדוש ברוך הוא לדבר עמו דברים של תנחומים אמר כשירדתי ליתן תורה לישראל לא ירדו עמי אלא מלאכי השרת שרצו בטובתן שנאמר צא ועמדת בהר וגו' ואחר הרעש אש, המתין לו שלש שעות עדיין עמד בדברים הראשונים ואמר קנא קנאתי, א"ל הקדוש ברוך הוא ואת אלישע תמשח לנביא תחתיך ומה שבדעתך אין אתה יכול לעשות.

4. במדבר רבה [וילנא] פרשת בלק פרשה כ סימן כד.

כך ישראל בסוף מ' שנה חנו על הירדן לעבור לארץ ישראל שנא' (שם /במדבר/ לג) ויחנו על הירדן מבית הישימות עד אבל השיטים בערבות מואב ושם נפרצו בזנות ורפו ידי משה וידי צדיקים עמו והמה בוכים והוא עומד כנגד ששים רבוא (שמות לב) ויקח את העגל אשר עשו ורפו ידיו אלא בשביל פנחס שיבא ויטול את הראוי לו ולפי שנתעצל (דברים לד) לא ידע איש את קבורתו ללמדך שצריך אדם להיות עז כנמר וקל כנשר ורץ כצבי וגבור כארי לעשות רצון קונו מכאן את למד שמדקדק עם הצדיקים עד כחוט השערה

5. מדרש תנאים לדברים פרק ג פסוק כו

ויתעבר ה' יכול מפני עבירות שהיו בידי ת"ל למענכם בשבילכם נעשה לי כך: כיוצא בדבר אתה אומר (דב' א' ל"ז) גם בי הת' ה' יכול מפני עבירות שהיו בידי ת"ל בגללכם: